Lisa Nowak
Lisa Nowak (talaffuzi: Liza Novak, 1963-yil 10-mayda tug'ilgan) - amerikalik aviatsiya muhandisi, sobiq NASA astronavti va AQSh dengiz floti kapitani. Nowak dengiz flotida uchuvchi va sinov uchuvchisi bo'lib ishlagan. U 1996-yilda NASA tomonidan Astronaut Group 16 uchun robototexnika bo'yicha missiya mutaxassisi sifatida tanlangan. Lisa 2006-yil iyul oyida STS-121 missiyasi paytida, Xalqaro kosmik stansiyaning robot qo'llarini boshqarish uchun mas'ul bo'lgan. 2007-yilda Nowak NASA va dengiz flotidan chetlashtrilgan. Vashingtonda tug'ilgan Nowak 1985-yilda Merilend shtatining Annapolis shahridagi Amerika Qo'shma Shtatlari dengiz akademiyasini tamomlagan. U Kaliforniyadagi Mugu dengiz havo stantsiyasida, EA-7L Corsair va ERA-3B Skywarrior samolyotlarida uchgan. 1993-yilda u Merilend shtatidagi Patuxent River dengiz havo stansiyasidagi AQSh dengiz sinovlari uchuvchilar maktabida qatnashish uchun tanlangan. O'qishni tugatgandan so'ng, u F/A-18 Hornet va EA-6B Prowler samolyotlarida parvoz qildi. Dengiz flotidagi faoliyati davomida u 30 dan ortiq samolyotda 1500 soatdan ortiq vaqt o'tkazib, Mudofaa xizmatlari uchun medali, Dengiz floti uchun mukofot medali va Dengiz kuchlari muvaffaqiyati medali bilan taqdirlandi.